Մինչ այդ ժամկէտը վրայ հասաւ, համայնքային շրջանակներ մտահոգութեամբ հետեւեցան այն ազդանշաններուն, որոնք հաւանական կը դարձնէին Պատրիարքարանի եւ Կէտիկփաշայի թաղային խորհուրդի միջեւ նոր լարուածութիւն մը։ Այս պարագան թէ՛ խոր ցասում եւ թէ մտահոգութիւն յառաջացուց համայնքային շրջանակներէն ներս։ Արդարեւ, ոեւէ մէկը կողմնակից չէր նոր լարուածութեան մը, որովհետեւ արդէն մեր համայնքային կեանքը ծանրաբեռնուած է լարուածութիւններով։